open-index/open-wikipedia-markdown huggingface dataset:
மைக்கேல் கெய்ன்

**சர் மைக்கேல் கெய்ன்** *(Sir Michael Caine)* இங்கிலாந்து நாட்டைச் சேர்ந்த ஒரு நடிகர் ஆவார். ஒரு தயாரிப்பாளராகவும் எழுத்தாளராகவும் இவர் பரவலாக அறியப்படுகிறார். கெய்ன் தெற்கு இலண்டனில் 1933 ஆம் ஆண்டு மார்ச்சு மாதம் 14 ஆம் நாள் இவர் பிறந்தார். மாரிசு யோசப் மிக்கில்வொய்ட் சூனியர் என்பது இவரது இயற்பெயராகும். 70 ஆண்டுகால வாழ்க்கையில் 130 க்கும் மேற்பட்ட திரைபடங்களில்  நடித்துள்ள இவர் பிரித்தானியத் திரைப்பட நடிகர்களில் முக்கியமான நபராக அறியப்படுகிறார்.  வசன உச்சரிப்புகள் மூலம் கெய்ன் பரவலாக அறியப்பட்டார்.
 
கெய்ன் 1960 ஆம் ஆண்டுகளில் *சூலு (1964), தி இப்கிரசு ஃபைல் (1965), ஆல்ஃபி (1966)* உள்ளிட்ட பிரித்தானியத் திரைப் படங்களில் நடித்ததன் மூலம் பரவலாக அறியப்பட்டார். 1969 ஆம் ஆண்டில் வெளியான  தி இத்தாலியன் ஜாப்  மற்றும் பேட்டிள் ஆஃப் பிரிட்டன் ஆகிய திரைப்படங்களுக்காக' இவர் அகாதமி விருதுக்காகப் பரிந்துரை செய்யப்பட்டார். 1970 ஆம் ஆண்டுகளில் கெய்ன் நடித்த பாத்திரங்களில் *கெட் கார்ட்டர்* (1971), *தி* *லாசுட்* *வேலி* (1971), *சுலூத்* (1972) ஆகியவை குறிப்பிடத்தகுந்தன ஆகும். மேலும் சுலூத் திரைப்படத்திற்காக இவர் இரண்டாவது முறையாக அகாதமி விருதுக்குப் பரிந்துரை செய்யப்பட்டார். மேலும் *தி மேன் ஊ வுட் பி கிங்* (1975) மற்றும் *எ பிரிட்ச் டூ ஃபார்* ( 1977) ஆகிய திரைப்படங்களிலும் நடித்தார். 1980 ஆம் ஆண்டுகளில் *எசுகேட்டிங் ரீட்டா* (1983) திரைப்படம் வணிக ரீதியில் மட்டுமன்றி விமர்சன ரீதியிலும் பெரிய வெற்றியைப் பெற்றது. அந்தத் திரைப்படத்தில் நடித்ததற்காக இவர் சிறந்த நடிகருக்கான பாஃப்டா, கோல்டன் குளோப் விருதுகளைப் பெற்றார். 1986 ஆம் ஆண்டில், வுடி ஆலனின் *அன்னா அண்ட் அர்  சிசுடர்சு திரைப்படத்தில்* நடித்ததற்காக சிறந்த துணை நடிகருக்கான அகாதமி  விருதைப் பெற்றார்.

கெய்ன் 1992 ஆம் ஆண்டில் வெளியான *தி மப்பேட் கிறிசுமசு கரோ'ல்* என்ற திரைப்படத்தில் எபினேசர் சுக்ரூசாக நடித்தார். இந்தக் கதாப்பாத்திரத்தில் பல ஆண்டுகளாக தொடர்ந்து நடித்தார். 1990 ஆம் ஆண்டுகளின் பிற்பகுதியில் பிரித்தானியத் திரைப்படத் துறை புத்துயிர் பெறுவதற்கு இது வழிவகுத்தது. 1998 இல் *லிட்டில் வாய்சு* என்ற திரைப்படத்தில் நடித்ததற்காக இரண்டாவது முறையாக  கோல்டன் குளோப் விருதை கெய்ன் பெற்றார். மேலும் *தி சைடர் இவுசிற்கான* திரைப்படத்தில் துணைக் கதாப்பாத்திரத்தில் நடித்ததற்காக சிறந்த துணை நடிகருக்கான இரண்டாவது அகாதமி விருதையும்  பெற்றார். *ஆசுடின் பவர்சு* என்ற பகடி நிகழ்ச்சியில் கெய்ன் நைகல் பவர்சு என்ற  கதாப்பாத்திரத்திலும் கிறிசுடோபர் நோலனின் தி டார்க் நைட் திரை வரிசையில் ஆல்பிரட் பென்னிவொர்த்தாகவும் நடித்தார் . நோலனின் *[[த பிரஸ்டீஜ் (திரைப்படம்)|தி பிரெசுடீச்]] (2006), [[இன்செப்சன் (திரைப்படம்)|இன்செப்சன்]] (2010), [[இன்டர்‌ஸ்டெலர்|இன்டர்சிடெல்லர்]] (2014)* உள்ளிட்ட பல படங்களில் இவர் நடித்துள்ளார்.அல்போன்சோ குயூரானின் *[[சில்ட்ரன் ஆஃப் மென்]], [[கிங்க்ஸ்மேன்: த சீக்ரெட் சர்வீஸ்|கிங்சுமேன்: தி சீக்ரெட் சர்வீசு]]* போன்ற திரைப்படங்களிலும் இவர் நடித்தார்.

இவர் தோன்றி நடிக்கும் படங்கள் பிப்ரவரி 2017 நிலவரப்படி உள்நாட்டில் 3.5 பில்லியன் டாலருக்கும், உலகளவில் 8 7.8 பில்லியனுக்கும் அதிகமாக வசூலித்துள்ளன .  கெய்ன் பாக்சு ஆபிசில் அதிக வருமானம் ஈட்டிய இருபதாவது நடிகர் என்ற இடத்தில் உள்ளார்.

## மேற்கோள்கள்

பகுப்பு:சிறந்த துணை நடிகருக்கான அகாதமி விருதை வென்றவர்கள்
பகுப்பு:இருபத்தொராம் நூற்றாண்டு ஆங்கிலேய எழுத்தாளர்கள்
பகுப்பு:வாழும் மக்கள்
பகுப்பு:1933 பிறப்புகள்
ஏ. சிறீதர மேனன்

**ஏ. சிறீதர மேனன்** என்று அழைக்கப்படும் ஆலாப்பத்து சிறீதர மேனன் (18 டிசம்பர் 1925 - 23 ஜூலை 2010) கேரளாவைச் சேர்ந்த ஒரு தென்னிந்திய வரலாற்றாசிரியர் ஆவார். இவர் கேரள மாவட்ட வர்த்தமானிகளின் (1961-1975) மாநில ஆசிரியர் (1958-68) என்று அழைக்கப்படுகிறார். 1980 ல் ஓய்வு பெறுவதற்கு முன்பு 1968-1977 வரை கேரள பல்கலைக்கழக பதிவாளராக பணியாற்றினார்.

மேனன் கொச்சி மகாராஜா கல்லூரியில், (ஆங்கிலம்) மற்றும் சென்னை பல்கலைக்கழகம் (வரலாறு) ஆகியவற்றில் கல்வி பயின்றார். 1953 ஆம் ஆண்டில், ஆர்வர்டு பல்கலைக்கழகத்தில் உயர் கல்விக்காக இவருக்கு ஸ்மித் முண்ட் உதவித்தொகை மற்றும் ஃபுல்பிரைட் பயண மானியம் வழங்கப்பட்டது. அங்கு இவர் அரசியல் அறிவியலில் பட்டம் பெற்றார். இவர் இந்தியா திரும்பியதும், கேரள அரசால் 1958 இல் கேரள அரசிதழ்களின் மாநில ஆசிரியராக நியமிக்கப்பட்டார்.

மேனன் 2009 ஆம் ஆண்டில் இலக்கியம் மற்றும் கல்விக்காக இந்தியாவின் மூன்றாவது மிக உயர்ந்த குடிமகன் கௌரவமான பத்ம பூசண் விருத்தினைப் பெற்றார்.

மேனன் 23 ஜூலை 2010 அன்று, தனது 84 வயதில், சில ஆண்டுகளாக உடல்நலக்குறைவால் இறந்தார். இவருக்கு சரோஜினி மேனன் என்ற மனைவியும், இரண்டு குழந்தைகளும் இருந்தனர்.

## வாழ்க்கை மற்றும் கல்வி
ஆலாப்பத்து சிறீதர மேனன் 1925 டிசம்பர் 18 அன்று கொச்சின் இராச்சியத்தில் ( பிரித்தானியாவின் இந்தியா ) எர்ணாகுளத்தில் பிறந்தார். இவரது பெற்றோர் கோவிலகத்து பரம்பில் பத்மநாப மேனன் மற்றும் ஆலாப்பத்து நாராயணி அம்மா ஆகியோர்.

மேனன் 1941 ஆம் ஆண்டில் முதல் வகுப்புடன் பத்தாம் வகுப்புச் சான்றிதழ் தேர்வில் தேர்ச்சி பெற்று சென்னைப் பல்கலைக்கழகத்திற்குச் சென்றார். அங்கு இவர் 1942 இல் இந்தி, இந்திய வரலாறு மற்றும் நவீன வரலாறு ஆகியவற்றில் வேறுபாட்டைக் கொண்டு இடைநிலைத் தேர்வில் தேர்ச்சி பெற்றார். 1944 ஆம் ஆண்டில், கொச்சின் மன்னரின் உதவித்தொகையுடன், கொச்சி மகாராஜா கல்லூரியில் தனது இளங்கலை பட்டப்படிப்பை முடித்தார், கரிம்பத்து இராம மேனன் தங்கப் பதக்கத்தையும், சென்னைப் பல்கலைக்கழகத்தில் தனது முதுகலைப் பட்டத்தைத் தொடர்ந்தார். 1948 இல் வரலாற்றில் முதல் தரவரிசைஉடன் பட்டம் பெற்றார்.  

1944-49 வரை, திருச்சூர் புனித தோமையா கல்லூரியில் பணிபுரிந்தார். பின்னர், 1949 இல் திருவனந்தபுரம் பல்கலைக்கழக கல்லூரியில் வரலாறு மற்றும் அரசியல் துறையில் சேர்ந்தார்.

## கல்வி வாழ்க்கை
1953 ஆம் ஆண்டில்,சிறீதர மேனனுக்கு ஆர்வர்டு பல்கலைக்கழகத்தில் உயர் படிப்புகளுக்காக இந்தியாவில் அமெரிக்க கல்வி அறக்கட்டளை ஸ்மித் முண்ட் உதவித்தொகை மற்றும் ஃபுல்பிரைட் பயண மானியம் வழங்கியது. அங்கு இவர் சர்வதேச உறவுகளில் நிபுணத்துவம் பெற்ற அரசியல் அறிவியலில் முதுகலைப் பட்டம் பெற்றார்.

இவர் இந்தியா திரும்பியதும், 1958 ஆம் ஆண்டில் கேரள மாவட்ட அரசிதழ்களின் முதல் மாநில ஆசிரியராக கேரள அரசால் நியமிக்கப்பட்டார். அடுத்த பத்து ஆண்டுகளில், மேனன் மாவட்ட வர்த்தமானிகளின் எட்டு தொகுதிகளை  - திருவனந்தபுரம் (1961), திருச்சூர் (1961), கோழிக்கோடு (1962), கொல்லம் (1964), எர்ணாகுளம் (1965), ஆலப்புழா (1968), [கண்ணூர் (1972), மற்றும் [கோட்டயம் (1975) ஆகிய (கேரளாவின் ஒன்பது மாவட்டங்கள்) தொகுத்தார். பணிகள் மேற்கொள்ளப்பட்ட வேகம் மற்றும் வர்த்தமானிகளின் உள்ளடக்கங்களின் தரம் ஆகியவை இந்திய அரசின் மத்திய அரசிதழ்கள் பிரிவு உட்பட அனைத்து தரப்பினரிடமிருந்தும் பாராட்டுக்களைப் பெற்றன.     .

## அரசியல் கருத்துக்கள்
ஏ. சிறீதர மேனன் இந்திய பொதுவுடமைக் கட்சியின் (மார்க்சிஸ்ட்) எதிர்பாட்டு நிலைப்பாட்டிற்கு பெயர் பெற்றவர்.

## குறிப்புகள்

பகுப்பு:மலையாள எழுத்தாளர்கள்
பகுப்பு:2010 இறப்புகள்
பகுப்பு:1925 பிறப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
சான்-பால் பெல்மொண்டோ

**சான்-பால் பெல்மொண்டோ** (*Jean-Paul Belmondo*, 9 ஏப்ரல் 1933 – 6 செப்டம்பர் 2021) 1960 ஆம் ஆண்டுகளில் பிரெஞ்சுத் திரைப்படங்களில் ஏற்பட்ட பெரும் மாற்றத்திற்குக் காரணமானவர்களில் ஒருவராக அறியப்பட்ட பிரெஞ்சு நடிகர் ஆவார். 1960 , 1970 மற்றும் 1980 ஆம் ஆண்டுகளின் மாபெரும் பிரெஞ்சு திரைப்பட நட்சத்திரங்களில் ஒருவராக அறியப்படுகிறார். *ப்ரீத்லெஸ்* (1960) மற்றும் *தட் மேன் ஃப்ரம் ரியோ* (1964) ஆகியவை அவரது சிறந்த திரைப்படங்களில் முக்கியமானதாகும்.

## ஆரம்பகால வாழ்க்கை
பெல்மொண்டோ மேற்கு பாரிஸ், நியூலி -சர்-சீன்,சீனில்  பிறந்தார். தற்போது இது ஹூட்ஸ் -டி -ஷைனியில் உள்ளது. பெல்மொண்டோவின் தந்தை பால் பெல்மொண்டோ ஒரு *பைட்-நொயர்* சிற்பி ஆவார்.இவர் அல்ஜீரியாவில் பிறந்த இத்தாலிய வம்சாவளி ஆவார். அவரின் பெற்றோர் சிசிலியன் மற்றும் பீட்மாண்டீஸ் வம்சாவளியைச் சேர்ந்தவர்கள்.     ஒரு சிறுவனாக அவர் படிப்பினை விட விளையாட்டில் அதிக ஆர்வம் காட்டினார்.குத்துச்சண்டை மற்றும் கால்பந்தில் அதிக ஆர்வத்தை வளர்த்துக் கொண்டார். 

10 மே 1949 அன்று பெல்மொண்டோ தனது தொழில் முறைஞர் அல்லாத குத்துச்சண்டை  போட்டியில் முதல் முறையாகக் கலந்து கொண்டார்.பாரிஸில் நடைபெற்ற போட்டியில் ரெனே டெஸ்மரைஸை  எதிர்கொண்டு முதல் சுற்றிலேயே அவரை வீழ்த்தினார் .பெல்மொண்டோவின் குத்துச்சண்டை வாழ்க்கையில் தோல்வியினையே சந்திக்காதவராகத் திகழ்ந்தார்.  ஆனால் இவர் மிகக் குறைவான போட்டிகளிலே கலந்து கொண்டார். அவர் 1949 முதல் 1950 வரை மூன்று  நாக் அவுட் வெற்றிகளைப் பெற்றார்.  "கண்ணாடியில் எனது முகம் மாறத் தொடங்கியபோது நான் குத்துச் சண்டையில் கலந்துகொள்வதனை  நிறுத்தினேன் என்று அவர் கூறினார்.   தனது கட்டாய இராணுவ சேவையின் ஒரு பகுதியாக, அல்ஜீரியாவில் ஆறு மாதங்கள் பணியாற்றினார். 

## நடிப்பு வாழ்க்கை

### ஆரம்ப கலங்களில்
பெல்மொண்டோ முதன்முதலில் *மோலியர்* (1956) என்ற குறும்படத்தில் தோன்றினார். அவரது முதல் திரைப்பட பாத்திரம் ஜீன்-பியர் கேசலுடன் *ஆன் ஃபுட், ஆன் ஹார்ஸ், மற்றும் ஆன் வீல்ஸ்* (1957) எனும் திரைப்படத்தில் ஒரு காட்சியில் தோன்றினார். ஆனால் இவர் நடித்த காட்சி பட வெளியீட்டில் இல்லை. இருப்பினும் *எ டாக், எ மவுஸ் அண்ட்  எஸ்பூட்னிக்* (1958) எனும் திரைப்படத்தில் ஒரு முக்கியக் கதாப்பத்திரத்தில் நடித்தார்.

பெல்மொண்டோ *பி பியூட்டிஃபுல் பட் ஷட் அப்* (1958) எனும் நகைச்சுவைத் திரைப்படத்தில்  அலைன் டெலோனுடன் இணைந்து நடித்தார். அதைத் தொடர்ந்து மார்செல் கார்னே இயக்கிய *யங் சின்னர்ஸ்* (1958) படத்தில் ஒரு குண்டராக நடித்தார் .

ஜீன்-லூக் கோடார்ட் இயக்கிய குறும்படமான *சார்லோட் அண்ட் ஹெர் பாய்பிரண்ட்* (1958) இல் நடித்தார். அதில் இவருக்கு கோதார்ட் என்பவர் பின்ன ணிக் குரல் கொடுத்திருந்தார்.மேலும் 1958 ஆம் ஆண்டில் வெளியான *சண்டே எண்கவுன்டர்* எனும் திரைப்படத்தில் தோன்றினார். மேலும் அதே ஆண்டில் வெளியான *லெஸ் கோபேன்ஸ் டு டிமாஞ்சேவில் இவர்* முன்னணிக் கதாப்பாத்திரத்தில் தோன்றினார்.    

### நடிப்பு

இந்த நேரத்தில் அவர் பாரிஸில் *ஆஸ்கார்* (1958) இல் மேடையில் குறிப்பிடத்தக்க வெற்றியைப் பெற்றார், இது நட்சத்திர பாகங்களில் முன்னணி வகிக்க வழிவகுத்தது. இவற்றில் முதலாவது லினோ வென்ச்சுராவுடன் ஒரு கேங்க்ஸ்டர் கதையான *அனைத்து அபாயங்களையும் கருத்தில் கொள்ளுங்கள்* (1960). இரண்டாவது ஜீன்-லூக் கோடார்ட்டின் *ப்ரீத்லெஸ்* (1960) இல் இருந்தது, இது அவரை பிரெஞ்சு புதிய அலைகளில் ஒரு முக்கிய நபராக மாற்றியது . 

## மேற்கோள்கள்

## வெளி இணைப்புகள்

* 
* 

பகுப்பு:1933 பிறப்புகள்
பகுப்பு:2021 இறப்புகள்
பகுப்பு:பிரான்சிய திரைப்பட நடிகர்கள்
டேனியல் டே- லீவிசு

**சர் டேனியல் மைக்கேல் பிளேக் டே லூயிஸ்** (ஆங்கிலம்: Sir Daniel Michael Blake Day-Lewis, பிறப்பு: ஏப்ரல் 29, 1957) ஒரு ஓய்வு பெற்ற ஆங்கில  நடிகர் ஆவார். இவர் பிரித்தானிய மற்றும் அயர்லாந்து குடியுரிமையைப் பெற்றவர். அவர் தனது தலைமுறையின் மிகச் சிறந்த மற்றும் பரவலாக மதிக்கப்படும் நடிகர்களில் ஒருவராகவும், அனைத்துக் காலத்திற்குமான மிகச் சிறந்த நடிகர்களில் ஒருவராகவும் பாராட்டப்பட்டார். அவர் தனது வாழ்நாள் முழுவதும் சிறந்த நடிகருக்கான மூன்று அகாடமி விருதுகள் உட்பட பல விருதுகளைப் பெற்றுள்ளார் , சிறந்த நடிகருக்கான பிரிவில் மூன்று வெற்றிகளைப் பெற்ற ஒரே ஆண் நடிகராகவும், மூன்று ஆஸ்கார் விருதுகளை வென்ற மூன்று ஆண் நடிகர்களில் ஒருவராகவும் திகழ்கிறார். சிறந்த நடிகருக்கான நான்கு பாஃப்டா விருதுகள், மூன்று திரை நடிகர்கள் கில்ட் விருதுகள் மற்றும் இரண்டு கோல்டன் குளோப் விருதுகளை வென்றார் .

இவர் லண்டனில் பிறந்டு வளர்ந்தார்.  பிரிஸ்டல் ஓல்ட் விக் தியேட்டர் பள்ளியில் ஏற்றுக்கொள்ளப்படுவதற்கு முன்பாக டே லூயிஸ் தேசிய இளைஞர் திரையரங்கில் நாடகங்களில் நடித்து வந்தார்.  தனது கதாப்பத்திரங்களின் தன்மையினை அறிந்துகொள்வதிலும் அதில் ஈடுபாடு கொண்டு நடித்ததன் மூலம் இவர் பரவலாக அறியப்பட்டார். திரைப்படத் துறையில் மிகவும் தேர்ந்தெடுக்கப்பட்ட திரைப்படங்களில் மட்டுமே நடிக்கும் நடிகர்களில் ஒருவரான இவர் 1998 முதல் ஆறு திரைப்படங்களில் மட்டுமே நடித்துள்ளார். ஒவ்வொரு கதாப்பாத்திரங்களுக்கு இடையில் ஐந்து ஆண்டுகள் வரை கால இடைவெளி எடுத்துள்ளார். தனது தனிப்பட்ட வாழ்க்கையைப் வெளியுலகத்திற்குத் தெரியாதவண்ணம் பாதுகாக்கும் அவர், அரிதாகவே நேர்காணல்களைத் தருகிறார். மிகக் குறைவாகவே பொது நிகழ்ச்சிகளில் கலந்துகொள்கிறார்.

1980 ஆம் ஆண்டுகளின் முற்பகுதியில் டே-லூயிஸ் நாடகம் மற்றும் திரைப்படங்கள் ஆகிய இரண்டிலும் நடித்தார்.பின்னர் இவர்  ராயல் ஷேக்ஸ்பியர் நிறுவனத்தில் சேர்ந்தார் . *[[ரோமியோ ஜூலியட்|ரோமியோ மற்றும் ஜூலியட்டில்]] இவர் ரோமியோவாக நடித்தார்.* மேலும் இவர் *எ மிட்சம்மர் நைட்ஸ் ட்ரீமில்* நடித்ததன் மூலம்விமர்சன ரீதியாக வெற்றி பெற்றது.  1984 ஆம் ஆண்டு வெளியான *தி பவுண்டியில் நடித்தார்.* பின்னர் அவர் *தெ அன்பியரபிள் லைட்னஸ் ஆஃப் பீயிங்* (1988) மற்றும் *தி லாஸ்ட் ஆஃப் தி மொஹிகான்ஸ்* (1992) ஆகிய திரைப்படங்களில் நடித்ததன் மூலம் முன்னணி நடிகர்களுள் ஒருவராக அறியப்பட்டார்

. *மை லெஃப்ட் ஃபுட்* (1989) இல் நடித்ததற்காக முதல் அகாதமி விருதையும் சிறந்த நடிகருக்கான பாஃப்டா விருதினையும் பெற்றார். *தி பாக்ஸர்* (1997) திரைப்படத்தில் அவரது நடிப்பைத் தொடர்ந்து, டே லூயிஸ் மூன்று ஆண்டுகளாக நடிப்பிலிருந்து ஓய்வு பெற்றார். இத்தாலியில் ஒரு காலணி தயாரிப்பாளராக பணியில் சேர்ந்தார்.

2000 ஆம் ஆண்டில் *கேங்க்ஸ் ஆஃப் நியூயார்க்* (2002) திரைப்படத்தில் நடித்ததன் மூலம் நடிப்பு வாழ்க்கைக்கு  திரும்பினார். டே லூயிஸ் மீண்டும் தெர் *வில் பி பிளட்* (2007) மற்றும் *[[லிங்கன் (2012 திரைப்படம்)|லிங்கன்]]* (2012) ஆகிய திரைபப்டங்களுக்காக ஆஸ்கார் மற்றும் பாஃப்டா விருதுகளைப் பெற்றார்.

## சான்றுகள்

பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:பிரித்தானிய அகாடமி திரைப்பட விருதுகள் வென்றவர்கள்
பகுப்பு:வாழும் மக்கள்
பகுப்பு:1957 பிறப்புகள்
சிர்லி டெம்பிள்

**சிர்லி டெம்பிள் பிளாக்**  ( Shirley Temple Blackஏப்ரல் 23, 1928   - பிப்ரவரி 10, 2014) ஓர் அமெரிக்க நடிகை, பாடகி, நடனக் கலைஞர், தொழிலதிபர் மற்றும் இராஜதந்திரி ஆவார். இவர் 1935 ஆம் ஆண்டு முதல் 1938 வரை  ஹாலிவுட்டின் முன்னணி நடிகையாக இருந்தார்.  பின்னாளில் இவர் கானா மற்றும் செக்கோஸ்லோவாக்கியாவிற்கான அமெரிக்க  தூதராக இருந்தார். மேலும் அமெரிக்காவின் நெறிமுறைகளின் தலைவராகவும் பணியாற்றினார்.  

1932 டெம்பிள் தனது மூன்று வயதில்  டெம்பிள் தனது திரைப்பட வாழ்க்கையை  துவங்க்கினார்.. இரண்டு ஆண்டுகளுக்குப் பிறகு,*பிரைட் ஐஸ்* என்ற திரைப்படத்தில்  நடித்ததன் மூலம் சர்வதேச  அளவில் புகழ் பெற்றார். 1934 ஆம் ஆண்டில்  அசைவு   திரைப்திரைசிறப்பான  முறையில்  பங்களிப்பு செய்ததற்காக பிப்ரவரி 1935 இல் அவர் ஒரு சிறப்பு அகாதமியின் சிறார் விருது பெற்றார். 

1930ஆம் ஆண்டுகளில் இவர் *கர்லி டாப்*  மற்றும் *ஹெய்டி* போன்ற திரைப்படங்களில் நடித்தார் .அந்த திரைப்படங்கள் வணிக ரீதியில் வெற்றி பெற்றது. இப்படத்தில் இவரின் கதாபாத்திரங்கள் பொம்மைகள், உணவுகள் மற்றும் உடைகள் போன்ற வணிக  விற்பனை செய்யும் அளவிற்கு பரவலானது. அதன் பிறகான திரைப்படங்கள் வணிக ரீதியில் வெற்றி பெறவில்லை. அவர் 3 முதல் 10 வயது வரை சுமார் 29 திரைப்படங்களில் நடித்தார்.ஆனால் 14 முதல் 21 வயது வரையிலான  காலகட்டங்களில் 14 திரைப்படங்களில் மட்டுமே  நடித்திருந்தார். டெம்பிள் 1950 இல் தனது 22 வயதில் திரைப்படத்தில்   நடிப்பதில் இருந்து ஓய்வு பெற்றார்.

1958 ஆம் ஆண்டில், தொலைக் காட்சிகளில் நடிக்கத் துவங்கினார். அவர் 1960 களின் முற்பகுதியில் தொலைக்காட்சி நிகழ்ச்சிகளில் விருந்தினராக தோன்றினார்.. தி வால்ட் டிஸ்னி கம்பெனி, டெல் மான்டே ஃபுட்ஸ் மற்றும் தேசிய வனவிலங்கு கூட்டமைப்பு உள்ளிட்ட நிறுவனங்கள் மற்றும் அமைப்புகளின்  நிகழ்ச்சிகளில் பங்கு பெற்றார்.

## ஆரம்பகால வாழ்க்கை
ஷெர்லி டெம்பிள் ஏப்ரல் 23, 1928 இல் , கலிபோர்னியாவின் சாண்டா மோனிகாவில்,  பிறந்தார்.இவரின் தாய் கெர்ட்ரூட் டெம்பிள்  ஓர் இல்லத்தரசி ஆவார்.  இவரின் தந்தை  ஜார்ஜ்  வங்கி ஊழியர் ஆவார். இவரது பெற்றோருக்கு இவர் மூன்றாவது குழந்தை. இந்த குடும்பம் டச்சு, ஆங்கிலம் மற்றும் ஜெர்மன் வம்சாவளியைச் சேர்ந்தது. ஜான் மற்றும் ஜார்ஜ் எனும்  இரண்டு சகோதரர்கள் இருந்தனர்.. இவர்களது குடும்பம் லாஸ் ஏஞ்சல்ஸின் ப்ரெண்ட்வுட் நகருக்கு குடிபெயர்ந்தது.          

*e Him Wrong*, ts.

## சான்றுகள்

பகுப்பு:அமெரிக்க தொலைக்காட்சி நடிகைகள்
பகுப்பு:ஆங்கில அமெரிக்கர்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க குழந்தை பாடகர்கள்
பகுப்பு:சிறப்பு அகாதமி விருதை பெற்றவர்கள்
பகுப்பு:2014 இறப்புகள்
பகுப்பு:1928 பிறப்புகள்
பில் ஓ'ரெய்லி

**வில்லியம் ஜோசப் ஓ ரெய்லி** (William Joseph O'Reilly 20 டிசம்பர் 1905    6 அக்டோபர் 1992) ஒரு முன்னாள் ஆஸ்திரேலிய துடுப்பாட்ட வீரர் ஆவார். துடுப்பாட்ட விளையாட்டின் வரலாற்றில் மிகச் சிறந்த பந்து வீச்சாளர்களில் ஒருவராக இவர் கருதப்படுகிறார். விளையாடுவதிலிருந்து ஓய்வு பெற்றதைத் தொடர்ந்து, அவர் ஒரு துடுப்பாட்ட எழுத்தாளர் மற்றும் ஒளிபரப்பாளராக ஆனார்.இவர் ஆத்திரேலியத் துடுப்பாட்ட அணிக்காக தேர்வு மற்றும் முதல் தரத் துடுப்பாட்டப் போட்டிகளில் விளையாடினார்.

ஓ'ரெய்லி  சிறந்த சுழல் பந்து வீச்சாளர்களில் ஒருவராகக் கருதப்படுகிறார்.இவர் நேர்ச் சுழல் மற்றும் கூக்ளி பந்துகளை மிகத் துல்லியமாக வீசினார். இவர் 6 அடி 2 அங்குலம் உயரமாக இருந்தார். இவரது பந்துவீச்சினை கணிப்பது மட்டையாளர்களுக்கு கடினமாக இருந்தது. ஓ'ரெய்லி இறந்தபோது, சர் டொனால்ட் பிராட்மேன் தான் எதிர்கொண்ட அல்லது பார்த்த மிகச் சிறந்த பந்து வீச்சாளர் என்று கூறினார். 1935 ஆம் ஆண்டில், *[[விசுடன் துடுப்பாட்டாளர்களின் நாட்குறிப்பு|விசுடன்]]* நாட்குறிப்பில்: "நவீன துடுப்பாட்டத்தில்'ரெய்லி ஒரு 'விரோத' பந்து வீச்சாளர் என்று வர்ணிக்கப்படுவதற்கு சிறந்த நபராவார் எனத் தெரிவித்தது."  1939 ஆம் ஆண்டில், பில் ஓ'ரெய்லி 1938 ஆம் ஆண்டில்  ஆஷஸ் இங்கிலாந்து சுற்றுப்பயணத்தில் சிறப்பாக விளையாடியதனைக் குறிப்பிட்டு இவர் அனைத்துக் காலத்திற்குமான சிறந்த பந்துவீச்சாளர்களில் ஒருவராகக் கருதப்படுகிறார்.

## இளைஞர் மற்றும் ஆரம்பகால வாழ்க்கை
ஐரிஷ் வம்சாவளியைச் சேர்ந்த ஓ'ரெய்லியின் தந்தை தாத்தா பீட்டர் 1865 இல் உல்ஸ்டரின் கவுண்டி கேவனில் இருந்து குடிபெயர்ந்தார். சிட்னிக்கு வந்த அவர், அயர்லாந்தில் நான்கு ஆண்டுகளாக காவல் அதிகாரியாக இருந்தார், மேலும் நியூ சவுத் வேல்சிலும் தனது பணியினைத் தொடர்ந்தார். அவர் ஓ'ரெய்லியின் தந்தை எர்னஸ்ட் ஒரு பள்ளி ஆசிரியராக இருந்தார், மேலும் முர்ரே நதியைச் சுற்றியுள்ள பகுதிகளிலும் கற்பித்தார். ஓ'ரெய்லியின் தாய் மினா (நீ வெல்ஷ்) அடிலெய்டில் இருந்து குடியேறிய  குடும்பத்தைச் சேர்ந்த  ஐரிஷ் மற்றும் ஆங்கில வம்சாவளியின் மூன்றாம் தலைமுறையினைச்  சேர்ந்தவர். ஓ'ரெய்லி நியூ சவுத் வேல்ஸின் அமுதக்கல் சுரங்க நகரமான வைட் கிளிஃப்ஸில் பிறந்தார். நகரத்தில் முதல் பள்ளியைத் திறக்க ஏர்னஸ்ட் நியமிக்கப்பட்டார், மேலும் பள்ளியையும் அதன் தளபாடங்களையும் கட்டியெழுப்ப உதவினார். பில்லிற்கு இரண்டு மூத்த சகோதரர்கள் மற்றும் ஒரு சகோதரியுடன் இருந்தனர்.

ஓ'ரெய்லியின் கிரிக்கெட் திறன்கள் பெரும்பாலும் சுயமாகக் கற்றுக் கொண்டது ஆகும். அவரின் தந்தை வேறு பள்ளிக்கு அனுப்பப்பட்ட போதெல்லாம் அவரது குடும்பம் நகரத்திலிருந்து நகரத்திற்கு குடிபெயர்ந்தது. இதனால் துடுப்பாட்ட சங்கத்தில் பயிற்சியில் சேர இவருக்கு வாய்ப்பு கிடைக்கவில்லை. அதனால் இவர் தனது   சகோதரர்களுடன் விளையாடக் கற்றுக்கொண்டார், " தைல மரத்தினால் கொண்டு செய்யப்பட்ட மட்டை  மற்றும் பாங்க்ஸியா ரூட் ஒரு துண்டு ஆகியவற்றைக் கொண்டு விளையாடுவதைக் கற்றுக் கொண்டார்."  அவரது மூத்த சகோதரர்கள் மட்டையாட்டத்தில் ஆதிக்கம் செலுத்தியதால் அவர் பந்து வீச கற்றுக்கொண்டார். இவர்  நேர்ச் சுழல் பந்துவீச்சாளராக இருந்தார்.சிறு வயதிலிருந்தே, ஓ'ரெய்லி கும்பலாகவே இருக்கும் வீரர் ஆவார்.

ஜனவரி 1908 இல், பில்லின் இரண்டாவது வயதில்  இவரது  குடும்பம் முர்ரிங்கோவுக்குச் சென்றது, ஏர்னஸ்ட் தலைமை ஆசிரியராக நியமிக்கப்பட்டார்..

## சான்றுகள்


பகுப்பு:விசுடென் துடுப்பாட்டக்காரர்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:1992 இறப்புகள்
பகுப்பு:1905 பிறப்புகள்
லூயிசு டி புனெசு

**லூயிசு ஜெர்மைன் டேவிட் டி புனசு டி கலர்ஸா** (   ; 31 ஜூலை 1914 &ndash; 27 ஜனவரி 1983) ஒரு பிரெஞ்சு நடிகர் மற்றும் நகைச்சுவையாளர் ஆவார். 1968 முதல் நடத்தப்பட்ட பல கருத்துக் கணிப்புகளின்படி அவர் பிரான்சின் விருப்பமான நடிகராக இருந்துள்ளார். 130 க்கும் மேற்பட்ட திரைப்படங்களிலும் 100 க்கும் மேற்பட்ட நாடகங்களிலும் நடித்தார்.

இத்தாலி, கிரீஸ், ஹங்கேரி, செக் குடியரசு, ஸ்லோவாக்கியா, பெல்ஜியம், செர்பியா, போலந்து, பல்கேரியா, ஜெர்மனி, ஸ்பெயின், துருக்கி, அல்பேனியா, ருமேனியா, குரோஷியா, சோவியத் ஒன்றியத்தின் முன்னாள் நாடுகள் போன்ற பல நாடுகளிளும் இவர் பரவலாக அறியப்பட்டார். ஆனால் தற்போது வரை ஆங்கிலம் பேசும் நாடுகளில் இவர் அறியப்படாமல் உள்ளார்.1974 ஆம் ஆண்டில் வெளியான *தி மேட் அட்வென்ச்சர்ஸ் ஆஃப் ரப்பி ஜேக்கப் திரைப்படம்* கோல்டன் குளோப் விருதுக்கு பரிந்துரைக்கப்பட்டது.

## இளமைக் காலம்
லூயிஸ் டி புனசு 31 ஜூலை 1914 இல் பிறந்தார். இவரது பெற்றோர்கள் செவீயா, ஸ்பெயின் வம்சாவளையினைச் சேர்ந்தவர்கள் ஆவர். இவர்களின் குடும்பங்கள் அவர்களது திருமணத்தை எதிர்த்ததால், அவர்கள் 1904 இல் பிரான்சுக்கு குடிபெயர்ந்தனர். அவரின் தந்தை, கார்லோஸ் லூயிஸ் டி ஃபுனெஸ் டி கலர்ஸா, அவரது தாயார் கவுண்ட்ஸ் டி கலார்ஸாவினையும் பூர்வீகமாகக் கொண்டவர்கள் ஆவர்.

நண்பர்களும் நெருங்கிய உறவினர்களும் இவரை "ஃபுஃபு" என்று அழைத்தனர். டி புனெசு பிரஞ்சு, ஸ்பானிஷ் மற்றும் ஆங்கிலம் ஆகிய முன்று மொழிகளையும்  பேசும் திறன் கொண்டவராக இருந்தார். தனது இளமை பருவத்தில் பியானோ வாசிப்பதனை மிகவும் விரும்பினார். அவர் பாரிஸில் லைசீ கான்டோர்செட்டில் கல்வி கற்றார். பின்னர் அவர் வெளியேறினார், தனது ளமைக் காலங்களில் இவர் பல பனிகளைச் செய்தார். அனைத்துப் பணிகளில் இருந்தும் சிறிது காலத்திலேயே நீக்கப்பட்டார். இவர் பாரிசின் பிகலேவில் உள்ள விடுதிகளில் பியானோ வாசிக்கும் பணியில் இருந்தார். அவர் சைமன் நடிப்பு பள்ளியில் ஓராண்டு கல்வி பயின்றார். அங்கு அவர் டேனியல் கெலின் எனபவருடன் நட்பினை ஏற்படுத்தினார். 1936 ஆம் ஆண்டில், அவர் ஜெர்மைன் லூயிஸ் எலோடி கரோயர் என்பவரை  மணந்தார். இந்தத் தம்பதிக்கு டேனியல் எனும் ஒரு  குழந்தை இருந்தது.1942 ஆம் ஆண்டின் பிற்பகுதியில் இந்தத் தம்பதி விவாகரத்து பெற்றது. தனது தோற்றம் கொண்ட ஒருவருக்கு வாய்ப்பு கிடைக்காது என நினைத்தார். ஆனால் இவரின் மனைவி இவருக்கு ஊக்கம் தந்தார். இவரின் மனைவி இவரது மிகவும் கடினமான தருணங்களில் இவரை ஆதரித்தார் மற்றும் இவரது வாழ்க்கையை திறமையாக நிர்வகிக்க உதவி புரிந்தார்.

## விருது
130 க்கும் மேற்பட்ட திரைப்படங்களில் நடித்துள இவர், 1974 ஆம் ஆண்டில் வெளியான *தி மேட் அட்வென்ச்சர்ஸ் ஆஃப் ரப்பி ஜேக்கப் திரைப்படத்திற்காக*  கோல்டன் குளோப் விருதுக்கு பரிந்துரை செய்யப்பட்டார்.

## சான்றுகள்

பகுப்பு:1983 இறப்புகள்
பகுப்பு:1914 பிறப்புகள்
கே. பத்மநாபையா

**கே. பத்மநாபையா** (K. Padmanabhaiah) (பிறப்பு:1938) இவர் ஓய்வு பெற்ற இந்திய ஆட்சிப்பணி ஊழியர் மற்றும் இந்தியாவின் முன்னாள் உள்துறை செயலாளர் ஆவார். இந்திய நிர்வாகப் பணியாளர் கல்லூரியின் ஆளுநர்கள்  நீதிமன்றத்தின் தலைவராக இவர் உள்ளார். இவை தவிர காவல் சீர்திருத்தங்களுக்கான குழு (2000), இராணுவ அதிகாரிகள் தேர்வு வாரிய மறு ஒழுங்கமைப்புக் குழு, தேசிய நகர்ப்புற மேலாண்மை நிறுவனப்  பணிகள் மதிப்பாய்வுக் குழு போன்ற  பலகுழுக்களுக்கு தலைவராக இருந்தார் .  இந்திய ஆட்சிப் பணியில் இவர் செய்த பங்களிப்பிற்காக 2008 ஆம் ஆண்டில் இந்திய அரசு குடிமக்களின் மூன்றாவது மிக உயர்ந்த விருதான பத்ம பூசண் விருதை வழங்கியது..

## சுயசரிதை
கே. பத்மநாபையா 1938 அக்டோபர் 6 ஆம் தேதி இந்திய மாநிலமான ஆந்திராவில் கிருட்டிணா மாவட்டத்தில் ஒரு சிறிய குக்கிராமத்தில் பிறந்தார். ஆந்திர பல்கலைக்கழகத்தில் அறிவியலில் முதுகலை பட்டமும், ஜம்னாலால் பஜாஜ் மேலாண்மை ஆய்வுகள் நிறுவனத்தில் நிதி நிர்வாகத்தில் முதுகலை பட்டமும் பெற்ற பிறகு, 1961 இல் மகாராட்டிர ஒதுக்கீட்டில் இந்திய ஆட்சிப் பணியில் நுழைந்தார். 1970 ஆம் ஆண்டில் மகாராட்டிராவில் சர்க்கரை கூட்டுறவு இயக்குநராக நியமிக்கப்பட்டபோது இவரது முதல் பெரிய பதவி வந்தது. நான்கு ஆண்டுகள் இவர் அந்த பதவியில் நீடித்தார். இவரது பணிக்காலத்தில் சர்க்கரைத் தொழில் கணிசமான வளர்ச்சியைப் பதிவு செய்ததாகக் கூறப்படுகிறது. 1975 ஆம் ஆண்டில், இவர் மாவட்ட ஆட்சியராக நாசிக் நகருக்கு மாற்றப்பட்டார். இந்த சமயம் நெருக்கடி நிலை பிரகடனப்படுத்தப்பட்டிருந்தது. இவரது தலைமையில், அப்போதைய இந்தியாவின் பிரதமராக இருந்த இந்திரா காந்தியின் *20 அம்ச பொருளாதார திட்டத்தை* சிறப்பாக செயல்படுத்திய ஒரு மாவட்டமாக தேர்வு செய்யப்பட்டது. 1982 ஆம் ஆண்டில், பெட்ரோலியம் மற்றும் இயற்கை எரிவாயு அமைச்சகத்தின் இணை செயலாளராக நியமிக்கப்பட்டார். பின்னர், 1984 ஆம் ஆண்டில் மின் அமைச்சகத்திற்கு சென்றார். அங்கு இவர் மேலும் இரண்டு ஆண்டுகள் பணியாற்றினார். அடுத்த நடவடிக்கை லண்டனாக இருந்தது. ஐக்கிய இராச்சியத்தின் இந்திய தூதரகத்தில் பொருளாதார அமைச்சராக மூன்று வருட காலத்திற்கு பணியாற்றினார். பின்னர், இந்தியாவுக்குத் திரும்பிய இவர் 1990-91 காலகட்டத்தில் கிரேட்டர் மும்பை நகராட்சி ஆணையராகப் பணியாற்றினார். அதைத் தொடர்ந்து 1993 இல் நகர்ப்புற மேம்பாட்டு அமைச்சகத்திற்கு மாற்றப்பட்டார். அடுத்த ஆண்டு, பொது விமான போக்குவரத்து அமைச்சகத்தின் அரசாங்க செயலாளர் பதவியை இவர் ஏற்றுக்கொண்டார், ஒரே நேரத்தில் இந்தியாவின் இரண்டு தேசிய விமான நிறுவனங்களான ஏர் இந்தியா மற்றும் இந்தியன் ஏர்லைன்ஸ் ஆகியவற்றின் தலைவராக இருந்தார். 1994 ஆம் ஆண்டில், ஜம்மு-காஷ்மீர் விவகாரங்களின் செயலாளராக கூடுதல் பொறுப்போடு , உள்துறை அமைச்சகத்தின் மத்திய செயலாளராக நியமிக்கப்பட்டார். அக்டோபர் 1996 இல் தனது சட்டரீதியான மேலதிக பதவிகளைத் தாண்டி பதவிகளை வகித்தார். 1997 வரை நீட்டிப்பு பெற்றார்.

2011 இல், ஆட்சிப் பணி அதிகாரிகளுக்கு பயிற்சியளிப்பதற்காக சிறீசைதன்யா கல்வி நிறுவனம் என்ற அகாதமியை நிறுவியபோது, பத்மநாபைய்யா இந்த நிறுவனத்தின் தைலவராக நியமிக்கப்பட்டு தலைமைத் தேர்தல் ஆணையர் டி.என்.சேஷனுக்கு உதவினார்.  நான்கு வருட சேவைக்குப் பின்னர், எஸ். எம். தத்தாவுக்குப் பின், நிறுவனத்தின் ஆளுநர்கள் நீதிமன்றத்தின் தலைவராக, இந்திய நிர்வாகப் பணியாளர் கல்லூரிக்கு (ஏ.எஸ்.சி.ஐ) சென்றார். இன்றுவரை அந்தப் பதவியை வகிக்கிறார். 
## குறிப்புகள்

## மேலும் காண்க
* 

## வெளிப்புற இணைப்புகள்
* 
* 

பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:கிருஷ்ணா மாவட்ட மக்கள்
பகுப்பு:1938 பிறப்புகள்
ஜேம்ஸ் டீன்

thumb|ஜேம்ஸ் டீன்
**ஜேம்ஸ் பைரன் டீன்** (James Byron Dean பிப்ரவரி 8, 1931 &nbsp; - செப்டம்பர் 30, 1955) ஓர் அமெரிக்க நடிகர் ஆவார். இவர் 1955 ஆம் ஆண்டில் வெளியான *ரெபெல் வித் அவுட் எ காஸ்* திரைப்படத்தில்ஜிம் ஸ்டார்க்  எனும் பதற்றமான இளைஞன் கதாப்பத்திரத்தில் நடித்ததன் மூலம் பரவலாக அறியப்பாட்டார்.மேலும் 1955 ஆம் ஆண்டில் வெளியான *ஈச்ட் ஆஃப் ஈடன்* திரைப்படத்தில் கால் டிராஸ்க் கதாப்பாத்திரம் மற்றும் அதற்கு அடுத்த ஆண்டில் வெளியான *ஜயண்ட்* திரைப்படத்தில் ஜெட் ரித்திக் கதாப்பாத்திரங்களும் ரசிகர்களிடையே இவரை பிரபலமாக்கியது.

கார் விபத்தில் இறந்த பிறகு சிறந்த நடிகருக்கான  அகாடமி விருதுக்கு பரிந்துரைக்கப்பட்டார். இதன் மூலம் மரணத்திற்குப் பின்பாக அகாதமி விருதுக்குப் பரிந்துரை செய்ய்யப்பட்ட முதல் நடிகர் என்ற பெருமையை டீன் பெற்றார். மேலும் மரணத்திற்குப் இருமுறை  சிறந்த நடிகருக்கான பரிந்துரைகளை பெற்ற ஒரே நடிகராகவும் இவர் திகழ்கிறார். 1999 ஆம் ஆண்டில், அமெரிக்க திரைப்பட நிறுவனம் இவரை கோல்டன் ஏஜ் ஹாலிவுட்டிற்கான  AFI இன் 100 ஆண்டுகள் ... 100 நட்சத்திரங்கள் எனும்  பட்டியலில் 18 வது சிறந்த ஆண் திரைப்பட நட்சத்திரமாக அறிவித்தது.

## ஆரம்பகால வாழ்க்கை
ஜேம்ஸ் பைரன் டீன் பிப்ரவரி 8, 1931 அன்று இந்தியானாவின் மரியானாவில்  பிறந்தார். மில்ட்ரெட் மேரி (வில்சன்) மற்றும் விண்டன் டீன் ஆகிய தம்பதினரின் ஒரே மகன் ஆவார். அவர் முதன்மையாக ஆங்கில வம்சாவளியைச் சேர்ந்தவராக இருந்தபோதிலும்  ஜெர்மன், ஐரிஷ், ஸ்காட்டிஷ் மற்றும் வெல்ஷ் வம்சாவளியினையும் சேர்ந்தவராகவும்  இருந்தார்.பல் தொழில்நுட்ப வல்லுநராக ஆக வேண்டும் என நினைத்த இவரின் தந்தை விவசாயத்தை விட்டு வெளியேறினார். அதற்கு முன்பாக இவர் ஆறு ஆண்டுகள் விவசாயம் செய்தார். பிறகு டீன் தனது குடும்பத்தினருடன் கலிபோர்னியாவின் சாண்டா மோனிகாவுக்கு குடிபெயர்ந்தார். கலிபோர்னியாவின் லாஸ் ஏஞ்சல்ஸின் ப்ரெண்ட்வுட் அருகிலுள்ள ப்ரெண்ட்வுட் பப்ளிக் பள்ளியில் அவர் சேர்க்கப்பட்டார். ஆனால் சிறிது காலத்திற்குப் பிறகு மெக்கின்லி தொடக்கப்பள்ளிக்கு இவர் மாற்றப்பட்டார். இவரது குடும்பம் பல ஆண்டுகள் அந்த இடத்திலேயே தங்கினர். இவரது கூற்றுப்படி தன்னைப் புரிந்துகொண்ட ஒரே நபர் தனது தாய் தான் எனக் கூறினார். 1938 ஆம் ஆண்டில், திடீரென கடுமையான வயிற்று வலியால் பாதிக்கப்பட்டார். அதனால் இவர் தனது உடல் எடையை குறைக்கத் தொடங்கினார். இவரின் தாய் டீனுக்கு ஒன்பது வயதாக இருந்தபோது கருப்பை புற்றுநோயால் இறந்தார்.  தனது மகனைப் பராமரிக்க முடியாமல், டீனின் தந்தை அவரை தனது அத்தை மற்றும் மாமா, ஆர்டென்ஸ் மற்றும் மார்கஸ் வின்ஸ்லோ ஆகியோருடன் இந்தியானாவின் ஃபேர்மவுண்டில் உள்ள பண்ணையில்  இருப்பதற்கு அனுப்பினார் , அங்கு அவர் அவர்களின் நண்பர்களின் சமய சமூகத்தில் வளர்க்கப்பட்டார். டீனின் தந்தை இரண்டாம் உலகப் போரில் பணியாற்றினார். பின்னர் அவர் மறுமணம் செய்து கொண்டார்.

## கௌரவம்
சிறந்த நடிகருக்கான அகாதமி விருத்துக்குப் பரிந்துரை செய்யப்பட்டார். இதன் மூலம் மரணத்திற்குப் பின்பாக அகாதமி விருதுக்குப் பரிந்துரை செய்ய்யப்பட்ட முதல் நடிகர் என்ற பெருமையை டீன் பெற்றார்.

AFI இன் 100 ஆண்டுகள் ... 100 நட்சத்திரங்கள் எனும்  பட்டியலில் 18 வது சிறந்த ஆண் திரைப்பட நட்சத்திரமாக அறிவிக்கப்பட்டார்.

## சான்றுகள்

பகுப்பு:ஆங்கில அமெரிக்கர்கள்
பகுப்பு:1955 இறப்புகள்
பகுப்பு:1931 பிறப்புகள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
டி. ஆர். மேத்தா

**டி. ஆர் மேத்தா** (பிறப்பு 25 ஜூன் 1937) இந்திய பத்திரங்கள் மற்றும் பரிவர்த்தனை வாரியத்தின் முன்னாள் தலைவர் ஆவார். செயற்கை கைகால்கள் / காலிபர்ஸ் போன்றவற்றை இலவசமாக பொருத்துவதன் அடிப்படையில் ஊனமுற்றோருக்கான உலகின் மிகப்பெரிய அமைப்பான பகவான் மகாவீர் விக்லாங் சஹாயதா சமிதியின் நிறுவனர் மற்றும் தலைமை புரவலர் ஆவார். சமூக நலனுக்காக அவர் ஆற்றிய பங்களிப்புக்காக மேத்தா இந்தியாவின் மிக உயர்ந்த குடிமகன் விருதுகளில் ஒன்றான பத்ம பூஷனைப் பெற்றவர்.

## ஆரம்ப கால வாழ்க்கை
மேத்தா ராஜஸ்தானின் ஜோத்பூரில் பிறந்தார். ராஜஸ்தான் பல்கலைக்கழகத்தில் கலை மற்றும் சட்டத்தில் பட்டம் பெற்றவர். இங்கிலாந்தின் லண்டன், ராயல் இன்ஸ்டிடியூட் ஆப் பப்ளிக் அட்மினிஸ்ட்ரேஷன் மற்ரும் எம்ஐடி ஸ்லோன் மேலாண்மைப் பள்ளியில் ஆகியவற்றிலும் படித்தார் .

## தொழில்
டி.ஆர். மேத்தா 1961 இல் இந்திய நிர்வாக சேவையில் சேர்ந்தார் மற்றும் ஆரம்பத்தில் ராஜஸ்தான் அரசாங்கத்திலும் பின்னர் இந்திய அரசாங்கத்திலும் பல முக்கிய பதவிகளையும் வகித்தார்.

1995 முதல் 2002 வரை இந்தியாவின் மூலதன சந்தைகளின் கட்டுப்பாட்டாளரான செபி என்ற அமைப்பின் தலைவராக மேத்தா பணியாற்றினார். செபி என்பது அமெரிக்க பத்திர பரிவர்த்தனை ஆணையத்தின் (எஸ்.இ.சி) இந்திய சமமானதாகும். மேத்தாவின் ஆட்சிக் காலத்தில், பொருளாதார சீர்திருத்தங்கள் அறிமுகப்படுத்தப்பட்டன, இந்திய மூலதன சந்தையை உலகின் மிக நவீன மற்றும் திறமையான ஒன்றாக மாற்றி, உள்ளூர் மற்றும் வெளிநாட்டு முதலீட்டாளர்களை அதிக அளவில் ஈர்த்தது.

1992 முதல் 1995 வரை இந்திய மத்திய வங்கியான ரிசர்வ் வங்கியின் துணை ஆளுநராக மேத்தா பணியாற்றினார். இன்னும் முன்னதாக, 1991 முதல் 1992 வரை இவர்  வெளிநாட்டு வர்த்தக, இந்திய அரசு மற்றும் வர்த்தக அமைச்சின் பணிப்பாளர் நாயகமாக இருந்தார். இதற்கு முன்னர் 1989 முதல் 1991 வரை, மேத்தா நிதி அமைச்சகத்தில் இந்திய அரசின் கூடுதல் செயலாளராக இருந்தார், வங்கியைக் கையாண்டார்.

1974 முதல் 1989 வரை, இந்திய அரசாங்கத்தில் நிதி அமைச்சகத்தில் பணியாற்றியபோது ஐந்து வருட காலத்தைத் தவிர, மேத்தா ராஜஸ்தான் மாநில அரசுக்கு அரசாங்கத்தின் செயலாளராக, துறைகளில் பல்வேறு மூத்த பதவிகளில் பணியாற்றினார். தொழில்கள், சுரங்கங்கள் மற்றும் ஏழைகளின் சிறப்புத்திட்டங்கள்  போன்றவை. இந்த காலகட்டத்தில் அவர் ராஜஸ்தான் முதல்வரின் செயலாளராக இருந்தார்.

## சமூக பணி
டி.ஆர் மேத்தா தனது வாழ்நாள் முழுவதும் சமூகத் துறையில் தீவிரமாக செயல்பட்டு வருகிறார். 1975 ஆம் ஆண்டில் ஜெய்ப்பூரில் பகவான் மகாவீர் விக்லாங் சகாயதா சமிதி என்பதை  அமைத்தார், இப்போது அதன் முழுநேர க orary ரவ தன்னார்வலராக உள்ளார். அவரது தலைமையின் கீழ், பி.எம்.வி.எஸ்.எஸ் உலகில் ஊனமுற்றோருக்கான மிகப்பெரிய அமைப்பாக உருவெடுத்து, செயற்கை கால்கள் / காலிபர்ஸ் மற்றும் பிற எய்ட்ஸ் மற்றும் சாதனங்களை இலவசமாக வழங்கியது. 1 மில்லியனுக்கும் அதிகமான மக்கள் இதுவரை அதன் பயனாளிகளாக உள்ளனர்.

சமூக சேவையை அறிவியலுடன் இணைப்பதில் மேத்தாவின் கவனம் ஸ்டான்போர்ட் பல்கலைக்கழகம் மற்றும் பி.எம்.வி.எஸ்.எஸ் இடையே ஒரு புரிந்துணர்வு ஒப்பந்தத்திற்கு வழிவகுத்தது. இதன் விளைவாக ஜெய்ப்பூர் முழங்கால் என்ற புதிய முழங்கால் கூட்டு உருவாக்கப்பட்டது. இது 2009 ஆம் ஆண்டிற்கான உலகின் 50 சிறந்த கண்டுபிடிப்புகளில் ஒன்றாக டைம் இதழால் பாராட்டப்பட்டது.

## மேற்கோள்கள்

பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:வாழும் மக்கள்
பகுப்பு:1937 பிறப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
கேரி கிராண்ட்

thumb|கேரி கிராண்ட்
**கேரி கிராண்ட்** (பிறப்பு **ஆர்க்கிபால்ட் அலெக் லீச்** **Cary Grant** (born **Archibald Alec Leach**;ஜனவரி 18, 1904    நவம்பர் 29, 1986) ஓர் அமெரிக்க நடிகர் ஆவார். பண்டைய ஹாலிவுட்டின் முன்னணி நடிகர்களில் ஒருவராக அறியப்பட்டார்.

கிராண்ட் பிரிஸ்டலின் ஹார்பீல்டில் பிறந்தார். அவர் இளம் வயதிலேயே நாடகத்துறையினால்  ஈர்க்கப்பட்டார் . இவரது ஆறாவது வயதில் தி பெண்டர்ஸ் என்று அழைக்கப்படும் ஒரு குழுவுடன் இணைந்து நிகழ்ச்சியில் கல்ந்துகொள்ளத் துவங்கினார். தனது 16 வயதில், அமெரிக்க சுற்றுப்பயணத்திற்காக பெண்டர் குழுவுடன் சென்றார். இவரின் நாடகங்கள் நியூயார்க் நகரில் தொடர்ச்சியான வெற்றி பெற்றன.இதனால்  அவர் அங்கேயே இருக்க முடிவு செய்தார். 1930 களின் முற்பகுதியில் ஹாலிவுட்டுக்குச் செல்வதற்கு முன்பு அமெரிக்காவில் சுற்றுப்பயணம் செய்தார்.

கிராண்ட் ஆரம்பத்தில் குற்றத் திரைப்படங்கள் அல்லது குற்ற நாடகங்களில் நடித்தார். 1932 ஆம் ஆண்டில் வெளியான  *ப்ளாண்ட் வீனஸ்* மற்றும் 1933 ஆம் ஆண்டில் வெளியான *ஷீ டன் ஹிம் ராங்* ஆகிய அதில் குறிப்பிடத் தகுந்தன ஆகும்.அதன் பின்னர் இவர் காதல் மற்றும் நகைச்சுவையினை அடிப்படையாகக் கொண்ட திரைப்படங்களில் நடிக்கத் துவங்கினார். *தி அவ்ஃபுல் ட்ரூத்* (1937), *பிரிங்கிங் அப் பேபி* (1938 ), *ஹிஸ் கேர்ள் ஃபிரைடே*  (1940) மற்றும் *தி பிலடெல்பியா ஸ்டோரி* (1940), ஆகியன இந்தவகைத் திரைப்படங்களில் குறிப்பிடத் தகுந்தன ஆகும். இந்த திரைப்படங்கள் அனைத்துக் காலத்திற்குமான சிறந்த நகைச் சுவைத் திரைப்படங்களில் ஒன்றாக அறியப்படுகிறது. மேலும்  *இவர் அதே சமயத்தில் குங்கா தின்* (1939) மற்றும் *ஆர்சனிக் மற்றும் ஓல்ட் லேஸ்* (1944). ஓன்லி *ஏஞ்சல்ஸ் ஹேவ் விங்ஸ்* (1939), *பென்னி செரினேட்* (1941) மற்றும் *நொன் பட்* *தி லோன்லி ஹார்ட்* (1944) போன்ற நாடகங்களிலும் இவர் நடித்தார்.சிறந்த நடிகருக்கான அகாடமி விருதுக்கு பரிந்துரைக்கப்பட்டார்.

## ஆரம்பகால வாழ்க்கை மற்றும் கல்வி
கிராண்ட் ஜனவரி 18, 1904 அன்று வடக்கு பிரிஸ்டல் புறநகர்ப் பகுதியான ஹார்பீல்டில்  எண் 15 ஹுகென்டன் சாலையில் ஆர்க்கிபால்ட் அலெக் லீச்சில் பிறந்தார். இவரின் தந்தை எலியாஸ் ஜேம்ஸ் லீச் (1872-1935) தாய் எல்ஸி மரியா லீச் (நீ கிங்டன்; 1877-1973) ஆகியோருக்கு இரண்டாவது மகனாகப் பிறந்தார்.  அவரின் தந்தை ஒரு துணி தொழிற்சாலையில் பணிபுரிந்தார். அதே நேரத்தில் அவரது தாயார் தையல்காரராக பணிபுரிந்தார்.  அவரது அண்ணன் ஜான் (1899-1900) காசநோய் மூளைக்காய்ச்சலால் இறந்தார்.  கிராண்ட் தன்னை பகுதி யூதராகக் கருதினார்.  இவர் தனது குழந்தைப் பருவம் மகிழ்ச்சியற்ற ஒன்றாக இருந்ததாகக் கருதினார். அவரின் தந்தை ஒரு குடிகாரர் ஆவார்   அவரது தாயார் பெரும் மனத் தளர்ச்சிச் சீர்குலைவினால் பாதிக்கப்பட்டார். 

## திரைப்படவியல் மற்றும் மேடை வேலை
*தி அவ்ஃபுல் ட்ரூத்* (1937), *பிரிங்கிங் அப் பேபி* (1938), *ஹிஸ் கேர்ள் ஃபிரைடே*  (1940) மற்றும் *தி பிலடெல்பியா ஸ்டோரி* (1940), ஆகியன இந்தவகைத் திரைப்படங்களில் குறிப்பிடத் தகுந்தன ஆகும். மேலும்  *இவர் அதே சமயத்தில் குங்கா தின்* (1939) மற்றும் *ஆர்சனிக் மற்றும் ஓல்ட் லேஸ்* (1944). ஓன்லி *ஏஞ்சல்ஸ் ஹேவ் விங்ஸ்* (1939), *பென்னி செரினேட்* (1941) மற்றும் *நொன் பட்* *தி லோன்லி ஹார்ட்* (1944) போன்ற நாடகங்களிலும் இவர் நடித்தார்.

## சான்றுகள்

பகுப்பு:சிறப்பு அகாதமி விருதை பெற்றவர்கள்
பகுப்பு:1986 இறப்புகள்
பகுப்பு:1904 பிறப்புகள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
ஐத்தாம் பின் தாரிக் அல் சயீது

**ஐத்தாம் பின் தாரிக் அல் சயீது** (*'Haitham bin Tariq Al Said*, ; பிறப்பு: 13 அக்டோபர் 1954) ஓமானின் சுல்தான் ஆவார். இவர் 2020 சனவரி 11 இல் சுல்தான் காபூசு பின் சயீதின் இறப்பிற்குப் பின்னர் பதவியேற்றார் இவர் முன்னதாக ஓமானின் மரபு மற்றும் கலாச்சார அமைச்சராகப் பதவி வகித்திருந்தார்.

## வாழ்க்கைக் குறிப்பு
ஐத்தாம் பின் தாரிக் ஓமானின் அல் சயீது அரச குடும்ப உறுப்பினர் ஆவார். 1979 ஆம் ஆண்டில் ஆக்சுபோர்டு பல்கலைக்கழகத்தில் வெளியுறவு சேவைத் திட்டத்தில் பட்டம் பெற்றார். இவரின் தந்தை தாரிக் அல் சயீது சுல்தான் தைமூர் பின் பைசலின் மகன் ஆவார். ஐத்தாமின் சகோதரர் அசாத் பின் தாரிக் பின் தைமூர் அல் சயீது ஓமானின் துணைப் பிரதமர் ஆவார்.

## பணிகள்
விளையாட்டு ஆர்வலராக அடையாளம் காணப்படும் இவர் 1980களில் ஓமான் காற்பந்துக் கழகத்தின் முதல் தலைவராகப் பணியாற்றியிருந்தார். 1986 முதல் 1994 வரை அரசியல் விவகாரங்களுக்கான வெளியுறவு அமைச்சகத்தின் துணை செயலாளராக பணியாற்றினார், பின்னர் வெளியுறவு அமைச்சகத்தின் செயலாளர் நாயகமாக (1994-2002) நியமிக்கப்பட்டார். பின்னர் 1990களின் நடுப்பகுதியில் மரபு மற்றும் கலாச்சார அமைச்சராக நியமிக்கப்பட்டார். வெளிநாடுகளில் இவர் வழக்கமாக ஓமானை பிரதிநிதித்துவப்படுத்தினார்.

"ஓமான் 2040" என்ற எதிர்கால பார்வைக்கான குழுவின் தலைவராகவும், ஊனமுற்றோருக்கான ஓமான் கழகத்தின் கௌரவத் தலைவராகவும் உள்ளார்.

## ஓமான் சுல்தான்
இவரது முதலாவது உடன்பிறவா சகோதரரும் சுல்தானுமாகிய காபூசு பின் சயீது அல் சயீது 2020 சனவரி 10 இல் வாரிசில்லாமல் இறந்ததை அடுத்து, காபூசு எழுதிய உயிலின் படி, ஐத்தாம் பின் தாரிக் புதிய சுல்தானாக சனவரி 11 இல் அறிவிக்கப்பட்டு, ஓமான் பேரவையில் முடிசூடினார்.

## விருதுகள்
;தேசிய விருதுகள்
* அல்-ரிசோக் விருது (23 நவம்பர் 2010).
;வெளிநாட்டு விருதுகள்
* ஆசுத்திரியக் குடியரசின் விருது (31 மார்ச் 2001).
* அப்துலசீசு மன்னர் விருது (24 திசம்பர் 2006).

## வம்சாவளி

## மேற்கோள்கள்

{{s-hou|அல் சயீது அரண்மனை

பகுப்பு:ஓமான் சுல்தான்கள்
பகுப்பு:1954 பிறப்புகள்
பகுப்பு:வாழும் மக்கள்
ஜன்னத்துல் உலூம் அரபிக் கல்லூரி

**ஜன்னத்துல் உலூம் அரபிக் கல்லூரி** என்பது பாலக்காடு நகருக்கு அருகிலுள்ள வலியங்கடியில் அமைந்துள்ள சுன்னிம் முஸ்லீம்களின் மதக் கல்வி நிறுவனமாகும் . 1967 இல் நிறுவப்பட்டது. கல்லூரி ஹழ்ரத் நிறுவப்பட்டது  இ.கே. ஹசன் முஸ்லியார் . ஜாமியா நூரியா அரபிக் கல்லூரி பட்டிக்கட்டுக்குப் பிறகு சுன்னிம் முஸ்லீம்களால் நிறுவப்பட்ட கேரளாவின் இரண்டாவது இஸ்லாமிய அரபிக் கல்லூரி இதுவாகும், மேலும் பாலக்காடு மாவட்டத்தில் முதன்மையானது 

பகுப்பு:கேரளத்தில் கல்வி
தாவரவியல் வரலாறு

**தாவரவியல் வரலாறு** *(history of botany)*  தாவரங்களைப் பற்றிப் பயிலும் இயற்கை அறிவியலின் ஒரு பகுதியான தாவரவியல் புலத்தின் வரலாற்று வளர்ச்சியைப் படிக்கிறது. அதனூடாக புவியில்  உயிர் வாழ்க்கை தோன்றிப் படிமலர்ந்ததை மாந்த இனம் புரிந்துகொள்ள எடுத்த முயற்சியை ஆய்வு செய்கிறது.

## அறிமுகம்

## மேற்கோள்கள்

## வெளி இணைப்புகள்

பகுப்பு:தாவரவியல்
பகுப்பு:அறிவியல் புலங்கள்
கொழு

**கொழு** அல்லது ** மண்வெட்டி** (hoe) என்பது பண்டைய பன்முக வேளாண், தோட்டவேலைக் கைக்கருவியாகும். இது மண்பண்படுத்தவும் களைநீக்கவும் மண்வெட்டி அகற்றவும் பயிர்வேர்களைக் கெல்லி அகற்றவும் தாவரஞ் சுற்றி மண்குவிக்கவும்  மண்குவியலாக்கவும் விதையிட அல்லது கன்றுநட மேலீடான குழி அல்லது வரிப்பள்ளம் தோண்டவும்  பயன்படுகிறது. கொழுவால் களைநீக்குதலில் மரப்பு மண்ணைக் கிளறுதல் வேர்த்தூவிகளையும் பயிர்மொக்கை அல்லது எச்சங்களையும் வெட்டிக் களைதல் போன்ற பனைகள் அடங்கும். வேர்க்கடலை, உருளைக்  கிழங்குகளை அறுவடை செய்யவும் மண் மேலீடாக அகழ்ந்து வாரப்படும்.

## வகைகள்

## மேலும் படிக்க
* Evans, Chris, “The Plantation Hoe: The Rise and Fall of an Atlantic Commodity, 1650–1850,” *William and Mary Quarterly,* (2012) 69#1 pp 71–100.

## வெளி இணைப்புகள்

* "Scuffle hoe" or "Dutch hoe" as defined by Memidex/WordWeb dictionary/thesaurus 
* Photographs of horse hoes at Scales And Rural Museum 

## மேற்கோள்கள்

பகுப்பு:கொழுக்கள்
பகுப்பு:தோட்டக் கருவிகள்
பகுப்பு:வேளாண் கருவிகள்
நீர்க்குடுவை

**நீர்க்குடுவை** *(watering can)* (அல்லது **நீர்க்குடம்**  அல்லது **நீர்க்கொள்கலன்** என்பது எடுத்து செல்லும் ஆளியும் கைப்பிடியும் உள்ள கொள்கலனாகும். இது தாவரங்களுக்குக் கையால் நீரூற்றப் பயன்படுகிறது. இது கிபி 79 இல் இருந்தே பயனில் உள்ளது. பின்னர் பல வடிவமைப்பு மேம்பாடுகளைப் பெற்றுள்ளது. இது பொதுவான கருவி என்பதால் பல பயன்களைக் கொண்டதாகும்.

## காட்சிமேடை

File:Schooltuin Plutodreef Utrecht - School garden, 2019 - 3.jpg|பள்ளித் தோட்ட அடுக்கில் நீர்க்குடுவைகள், Schooltuin Plutodreef Utrecht, நெதர்லாந்து
File:Watercan.png|நெகிழி நீர்க்குடுவை
File:Watering-can-green.jpg| பச்சை நிற 2 லிட்டர் நாகப் பூச்சு இரும்பு நீர்க்குடுவையால் தண்ணீர் ஊற்றுதல்
File:Watering can for bonsai.jpg| குறுந்தாவர நீர்க்குடுவை


## மேற்கோள்கள்

பகுப்பு:நீர்க்குடுவைகள்
பகுப்பு:நீர்மக் கொள்கலன்கள்
பகுப்பு:தோட்டக் கருவிகள்
பகுப்பு:நீர்ப்பாசனம்
பகுப்பு:தாவர ஊட்டம்
ஆர்மேனியப் பிளம்

*** ஆர்மேனியப் பிளம் (Prunus armeniaca)***   பரவலாகப் பயிராகும் ஆப்பிரிகாட் தாவர இனங்களில் ஒன்றாகும். இது **அஞ்சு ஆப்பிரிகாட்** எனவும் **சைபீரிய ஆப்பிரிகாட்** எனவும் **திபெத்திய ஆப்பிரிகாட்** எனவும் வழங்குகிறது இது பிளம் பழத்தோடு வகைபடுத்தப்படும் *புரூனசு* துணைப்பேரினம் சார்ந்த இனங்களில் ஒன்றாகும். முது வரலாற்றுக் காலத்தில் பரவலாகப் பயிரிடப்பட்டதால், இதன் தாயகம் இன்னமும் உறுதிப்படுத்தவில்லை; என்றாலும் இது ஆசியாவில் ஓரிடத்தில் தோன்றியிருக்கவேண்டும்.  இது பல நாடுகளில் பயிரிடப்படுகிறது. பல இடங்களில் காட்டுக்குள் வளரத் தொடங்கியுள்ளது.

## வேர்ச்சொல்லியல்

## விவரிப்பு

## பண்பாட்டில்

சீனர்கள் ஆப்பிரிகாட்டை கல்வியுடனும் மருத்துவத்துடனும் தொடர்புபடுத்துகின்றனர். எடுத்துகாட்டாக, எனும் செவ்வியல் காலச் சீனச் சொல் ( நேர்டியாக: 'ஆப்பிரிகாட் காவுமேடை')  "கல்வி வட்டம்" எனப்பொருள்படும்,ஈச்சொல் இன்றும் எழுத்தில் வழங்குகிறது. கிமு நான்காம் நூற்றாண்டைச் சேர்ந்த சீன மெய்யியலாளர் சுவாங் சூ கன்பூசியசு தன் மாணவர்களுக்கு ஆப்பிரிகாட் மரங்கள் அட்ர்ந்த சோலையில் பாடம் நடத்தியதாகக் கூறுகிறார். மருத்துவத் தொடர்பு ஆப்பிரிகாட் கொட்டைகளைச் சீனச் செவ்வியல் மருத்துவம் பயன்கொண்டதால் ஏற்பட்டுள்ளது.  தோங் ஃபெங் (董奉) என்ற மருத்துவரின் கதையும் தொடர்பை விளக்குகிறது. அவர் சீன மூ வேந்தர் காலத்தில் வாழ்ந்தார். அப்போது இஅவர் தன் நோயளிகளிடம் பணம் வாங்காமல் அவர்கள் நோய்வாயில் இருந்து மீண்ட பிறகு தன் வளாகத்தில் ஒரு ஆப்பிரிகாட் மரக்கன்றை நடச் சொன்னாராம். எனவே அவ்வளாகம் ஆப்பிரிகாட் சோலையாகிவிட்டதாம்மிச்சோலை வற்றாத அப்பிரிகாட் கொட்டைகளை மருத்துவம் தொடர உதவியுள்ள.  "Expert of the Apricot Grove" (杏林高手)  எனும் சொல் இன்னமும் மருத்துவரைக் குறிப்பிடும் கவிதை உருவகமாகத் திகழ்கிறது.

## மேற்கோள்கள்

## வெளி இணைப்புக்ள்
*

ஆர்மேனியாக்கா
பகுப்பு:ஆர்மேனியப் பிளம்
பகுப்பு:பழ மரங்கள்
பகுப்பு:தாவரவியல் பெயருடையக் கட்டுரைகள்
சுரேந்திர வர்மா

**சுரேந்திர வர்மா** (Surendra Verma )  (பிறப்பு 1941: செப்டம்பர் 7) இவர் ஒரு முன்னணி இந்தி எழுத்தாளரும், நாடக ஆசிரியருமாவார். இவர் ஒரு நாடக ஆசிரியராக தனது வாழ்க்கையைத் தொடங்கினார். இவரது நாடகம் *சூர்யா கி ஆன்டிம் கிரண் சே சூர்யா கி பஹ்லி கிரண் தக்*  என்பது (சூரிய அஸ்தமனம் முதல் சூரிய உதயம் வரை, 1972) மிகவும் பிரபலமானது; இது ஆறு இந்திய மொழிகளில் மொழிபெயர்க்கப்பட்டுள்ளது. இவர் தேசிய நாடகப் பள்ளியுடன் நீண்டகால தொடர்பு கொண்டிருந்தார் .மேலும் சிறுகதைகள், நையாண்டிகள், புததினங்கள் மற்றும் நாடகங்களின் பதினைந்து தலைப்புகளை வெளியிட்டுள்ளார்.

1993இல் சங்கீத நாடக அகாதமி விருது , 1996இல் சாகித்ய அகாடமி விருது மற்றும்  2016இல் வியாஸ் சம்மான்  ஆகியவற்றை இவர் வென்றுள்ளார்

## ஆரம்பகால வாழ்க்கை மற்றும் கல்வி
ஜான்சியில் பிறந்த இவர் மொழியியலில் முதுகலைப் படம் பெற்றவர். இவருக்கு 4 சகோதரர்களும் ஒரு சகோதரியும் உள்ளனர். இவரது சகோதரர்களில் ஒருவரான இரவீந்திர வர்மாவும், இவரது மைத்துனரும் எழுத்தாளார்களாக உள்ளனர்.

## தொழில்
ஆசிரியராக தனது வாழ்க்கையைத் தொடங்கிய இவர் விரைவில் கதைகள் எழுதத் தொடங்கினார். இவரது முதல் நாடகம் *சூர்யா கி ஆன்டிம் கிரண் சேசுரியா கிபாஹ்லி கிரண் தக்* (சூரியனின் கடைசி ரே முதல் சூரியனின் முதல் ரே வரை) 1972 இல் அமோல் பலேகர் நடித்து மராத்தியில் திரையிடப்பட்டது.     
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (May 2018)">மேற்கோள் தேவை</span>]]* &#x5D;
1976 இல் வெளியிடப்பட்ட நிண்ட் கியோன் எலி பார் நஹின் அதி (`ஏன் முழு தூக்கமும் இல்லை), இவரது சிறுகதைகளை தொகுக்கிறார். கெய்ட்-இ-ஹயாத் கவிஞர் மிர்சா காலிப்பின் தனிப்பட்ட வாழ்க்கையைப் பற்றி பேசுகிறார். கவிஞரின் நிதி நெருக்கடிகள் மற்றும் திவானிடம் பணிபுரிந்த கதிபா என்ற பெண் கைரேகை நிபுணர் மீதான கவிஞரது சோகமான அன்பு உட்பட.

## விருதுகள் மற்றும் அங்கீகாரம்
இவர் ஒரு புதின ஆசிரியராகவும் குறிப்பிடப்படுகிறார். 1996இல் இந்தியாவின் தேசிய கடிதங்களின் சாகித்ய அகாடமி வழங்கிய *முஜே சந்த் சாஹியே* (எனக்கு சந்திரன் வேண்டும்) என்ற புதினத்திற்காக சாகித்ய அகாடமி விருதினை வென்றார். இந்தியாவின் தேசிய இசை நடனம் மற்றும் நாடக அகாடமியான சங்கீத நாடக அகாதமி வழங்கிய இந்தி நாடக ஆசிரியருக்கான 1992 ஆம் ஆண்டு சங்கீத நாடக அகாதமி விருதைப் பெற்றவர்.

## தழுவல்கள்
இவரது பாலியல் நாடகம், *சூர்யா கி ஆன்டிம் கிரண் சே சூர்யா கி பஹ்லி கிரண் தக்*, பெண் பாலியல், ஆண்-பெண் உறவுகள், பாலின சமத்துவம் பற்றி ஏராளமான நாடக இயக்குநர்களால் அரங்கேற்றப்பட்டுள்ளது. தேசிய நாடகப் பள்ளியின் ரெபர்ட்டரி நிறுவனம் 1974 இல் முதல் முறையாக இதை வழங்கியது. ஏற்கனவே 1972 ஆம் ஆண்டில் தனது மேடை பதிப்பை இயக்கிய அமோல் பலேகருடனும், பின்னர் அதை மராத்தி திரைப்படமான *அனாஹத்* (2003) இல் தழுவி எடுக்கப்பட்டது.

சோட் சயாத் பேட் சயாத் (ஜூனியர் சயாத் மற்றும் சீனியர் சயாத்) (1978) 1980 இல் பி. வி. காரந்த் இயக்கியுள்ளார். மற்றும் கைத்-இ-ஹயாத் (ஆயுள் தண்டனை) (1983) 1989 ஆம் ஆண்டில் தேசிய நாடக பள்ளியில் ராம் கோபால் பஜாஜ் இயக்கியுள்ளார்.

## குறிப்புகள்

பகுப்பு:இந்தி எழுத்தாளர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:1941 பிறப்புகள்
ஆர். எஸ். முகலி

**ராம் சிறீ முகலி** (Ram Shri Mugali ) (ரங்கநாதா சீனிவாச முகலி) (பிறப்பு 1906 சூலை 15 - இறப்பு: 1993 பிப்ரவரி 20) இவர் கன்னட மொழியில் குறிப்பிடத்தக்க எழுத்தாளராவார். கன்னடத்தில் "கன்னட சாகித்ய சரித்ரே" என்ற படைப்பிற்காக 1956 ஆம் ஆண்டில் மதிப்புமிக்க மத்திய சாகித்ய அகாதமி விருது இவருக்கு வழங்கப்பட்டது. பேராசிரியர் முகலியின் புனைபெயர் ரசிகா ரங்கா ("காதல் ரங்கா") என்பதாகும். இந்தியாவின் கர்நாடக மாநிலத்தின் தும்கூர் மாவட்டத்தில் சித்கங்காவில் நடைபெற்ற 44 வது கன்னட இலக்கிய மாநாட்டின் தலைவராக இருந்தார்.

## ஆரம்ப கால வாழ்க்கை
முகலி கர்நாடகாவின் கதக் மாவட்டத்தின் இரான் வட்டத்தில் உள்ள கோல் ஆலூரில் பிறந்தார். 1933 ஆம் ஆண்டில் , சாங்லியில் உள்ள வில்லிங்டன் கல்லூரியில் கன்னட பேராசிரியராக நியமிக்கப்பட்டார். வில்லிங்டனில் இவரது மாணவர்களில் குறிப்பிடத்தக்கவர்கள் சுப்பண்ணா ஏகுண்டி மற்றும் கங்காதர் வி. சித்தல் ஆகியோர் கன்னடத்தில் முக்கிய எழுத்தாளர்களாக மாறினர். ஞானபீட விருது பெற்ற வி.கே.கோகாக் வில்லிங்டன் கல்லூரியில் இவரது சகாவாக இருந்தார். 1966 இல், முகலி வில்லிங்டன் கல்லூரியின் முதல்வராக பணியாற்றிய பின் ஓய்வு பெற்றார். 1967 முதல் 1970 வரை பெங்களூரு பெங்களூர் பல்கலைக்கழகத்தில் கன்னடத் துறையின் தலைவராகப் பணியாற்றினார். முகலி 20 பிப்ரவரி 1992 இல் பெங்களூரில் காலமானார்.

## குறிப்புகள்

பகுப்பு:கன்னட எழுத்தாளர்கள்
பகுப்பு:1992 இறப்புகள்
பகுப்பு:1906 பிறப்புகள்
மரபியல் வரலாறு

**மரபியல் வரலாறு **  *(history of genetics)*  அகத்தீனியத் துறவி கிரெகோரி யோகான் மெண்டலின் பணியில் இருந்து தொடங்குகிறது. இவர் 1866 இல் வெளியிட்ட பட்டாணிச் செடி கலப்பினமாக்கம்  பற்றிய ஆய்வுரையில் இருந்து தொடங்குகிறது. இது மெண்டலிய மரபுப்பேறு எனப்பட்ட்து.  இதற்கு முன்பும் பல பத்தாண்டுகள் பின்பு வரையும் பல மரபுப்பேறு சார்ந்த கோட்பாடுகள் வழக்கில் இருந்துள்ளன.

## தொடக்கநிலைக் காலநிரல்

## மரபன் (டி என் ஏ) காலகட்டம்

## மரபன்தொகைக் காலகட்டம்

## மேற்கோள்கள்

## மேலும் படிக்க

* Elof Axel Carlson, *Mendel's Legacy: The Origin of Classical Genetics* (Cold Spring Harbor Laboratory Press, 2004.) ISBN 0-87969-675-3

## வெளி இணைப்புகள்
* Olby's "Mendel, Mendelism, and Genetics," at MendelWeb
* ""Experiments in Plant Hybridization" (1866), by Johann Gregor Mendel," by A. Andrei at the Embryo Project Encyclopedia
* http://www.accessexcellence.org/AE/AEPC/WWC/1994/geneticstln.html
* http://www.sysbioeng.com/index/cta94-11s.jpg 
* http://www.esp.org/books/sturt/history/
* http://cogweb.ucla.edu/ep/DNA_history.html
* http://news.bbc.co.uk/1/hi/in_depth/sci_tech/2000/human_genome/749026.stm


மரபியல்
பகுப்பு:மரபியல் வரலாறு
உரோன்

**உரோன்** (Ron) என்பது இந்தியாவின் கர்நாடகாவின் கதக் மாவட்டத்தில் ஒரு வட்ட தலைமையகம் ஆகும். வரலாற்று முக்கியத்துவம் வாய்ந்த இந்த நகரம் பண்டைய காலங்களில் துரோணாபூர் என்று அழைக்கப்பட்டது. இங்குள்ளக் கோவில்கள் பண்டைய கட்டிடக் கலைஞரும், போர்வீரரும், முனிவருமான துரோணாச்சாரியரால் கட்டப்பட்டதாக நம்பப்படுகிறது.

## உரோனில் உள்ள வரலாற்று நினைவுச்சின்னங்கள்
உரோன் நகரில் பல வரலாற்று நினைவுச்சின்னங்கள் உள்ளன, அவற்றுள்:

* சத்குரு சித்தருத சுவாமி கோயில் 
* அனந்தசயனன் கோயில் 
* அனந்தசயன கோயிலுக்கு அருகிலுள்ள ஈஸ்வரர் கோயில் 
* ஈஸ்வரர் கோயில் 
* கல்லக் குடி (கல் கோயில்) ஈஸ்வர் நகர் 
* உலோகநாதர் கோயில் 
* மல்லிகார்ஜுனர் கோயில் 
* பார்சவநாதர் சமண கோயில் 
* தொட்டிக்கு அருகிலுள்ள சோமலிங்கேசுவரர் கோயில்

சிறீ வீரபத்ரேசுவர் கோயில் உரோனின் பிரதான தெய்வமாகும். மேலும், வருடாந்திர தேர்த் திருவிழா மே மாதத்தில் கசேந்திரகர் சாலையில் உள்ள சிவானந்தா மடத்தில் நடைபெறுகிறது

## உரோன் தாலுகாவில் சுற்றுலா

* சித்தருத சுவாமி கோயில் - உரோனில் சித்தருத மாதா என்று அழைக்கப்படும் புகழ்பெற்ற கோயிலாகும். இராம நவமிக்கு முன்னதாக சிறீ சித்தருத சுவாமியின் பிறந்த நாள் கோயிலின் புகழ்பெற்ற தேரினை இழுத்து கொண்டாடப்படுகிறது. இந்த நாளில் ஆயிரக்கணக்கான் பக்தர்களுக்கு அன்னதானம் செய்யப்படுகிறது. இந்த புகழ்பெற்ற கோவிலில் ஏழு நாட்கள் சப்தம் எனப்படும் சடங்குகள் நடத்தப்படுகிறது.

வலது|thumb|200x200px| கர்நாடகாவின் கசேந்திரகாட் அருகே இடகி பீமாம்பிகை கோயில்

* இடகியில் இடகி பீமாம்பிகை என அழைக்கப்படும் புகழ்பெற்ற கோயில் ஒரு வரலாற்று சிவன் கோயிலான கசேந்திரகாட்டின் கலகேசுவரர் கோயிலிருந்து சுமார் 13 கி.மீ தூரத்தில் உள்ளது. ஒரு பெண் தெய்வத்திடம் தங்கள் விருப்பங்களை நிறைவேற்றிக்கொள்ள நூற்றுக்கணக்கான மற்றும் ஆயிரக்கணக்கான பக்தர்கள் தினமும் இந்த இடத்திற்கு வருகிறார்கள். அவர்கள் தேங்காய்களைக் கட்டி, தங்கள் ஆசைகள் நிறைவேற வேண்டும் என்று விரும்புகிறார்கள்.   
* **சூடி** இந்தியாவின் கர்நாடகாவின் கடக் மாவட்டத்தில் உள்ள ஒரு பஞ்சாயத்து நகரமாகும். ஒரு காலத்தில் இது கி.பி 1000 காலத்தில் மேலைச் சாளுக்கியர்களின் முக்கிய நகரமாக இருந்தது. இது இரட்டை கோபுர கோயில் போன்ற அரிய கல்லால் செதுக்கப்பட்ட நினைவுச்சின்னங்கள்  செதுக்கல்களால் கட்டப்பட்ட பெரிய கிணறு மற்றும் வேறு சில கட்டமைப்பு கோயில்களுக்கு பிரபலமானது. நீண்ட காலமாக இந்த அற்புதமான கட்டமைப்புகள் கைவிடப்பட்டன. ஆனால் சமீபத்தில் அவை இந்தியத் தொல்பொருள் துறையின் கவனத்தை ஈர்த்துள்ளன. 
*
* **பெலவனகி** 17 மற்றும் 18 ஆம் நூற்றாண்டின் மராட்டிய மன்னர் சிவாஜி (பேரரசர்) மற்றும் பேஷ்வாக்கள் ஆகியோரால் ஆளப்பட்டு வந்தது. இந்தக் கிராமத்தின் பெயர் பழைய பெயரான 'பெலவாலா-நாடு 300' (தக்காணப் பீடபூமி) அல்லது பெல்வோலா -300 என்றால் 300 கிராமங்களை உள்ளடக்கியது. மேலும் வளமான நிலம் என்று பொருள்படும். பெலவனக்கியில் வீரபாத்ரனின்ன் சிலை கர்நாடகாவில் சிறந்த சிற்பமாக கருதப்படுகிறது. எனவே இது தார்வாடு மாவட்ட வர்த்தமானியில் (ஆங்கிலம்-எம் ஆர் பாலாண்டே .1959) குறிப்பிடப்பட்டுள்ளது. கன்னட-சூரியநாத் காமத் .1995). இது எஸ். ஆர். ஹிரேமத் என்ற சமூக ஆர்வலரும் சமாஜா பரிவர்த்தன சமுதாயத்தின் நிறுவனத் தலைவருமான இயற்கை வளங்களைப் பாதுகாப்பதற்கான தேசியக் குழு மற்றும் இந்தியா மேம்பாட்டு சேவையின் பிறப்பிடமாகும் ''.

## குறிப்புகள்

பகுப்பு:கதக் மாவட்டத்திலுள்ள ஊர்களும் நகரங்களும்
பகுப்பு:கர்நாடகப் புவியியல்
பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கர்நாடக வரலாறு